Gulbrynkjernebiter

Gulbrynkjernebiter (Hesperiphona vespertina) er en fugl i finkefamilien og tilhører slekten Hesperiphona, som består av to arter som begge er endemiske for Nord-Amerika.

 Etymologi 
Da William Cooper opprinnelig beskrev arten (i Sault Sainte Marie, Michigan, USA, i 1825) var det under det vitenskapelige navnet Fringilla vespertina, som er et feminint. I en tid ble det imidlertid regnet som maskulint (jfr. H. vespertinus), men det er siden omgjort til feminint igjen (H. vespertina).

Hesperiphona er sammensatt av de to greske beskrivelsene hesperos (ἑσπερος) og phōnos (φωνος) som betyr henholdsvis kveld og lydhør, og har nok sammenheng med at arten kan være ganske lydhør (vokaliserer) og aktiv om kvelden.

 Systematikk 
Clements et al. (2010) plasserte de to artene i slekten Hesperiphona sammen med med Coccothraustes, men molekylære data fra en studie i 2012 slår fast at Coccothraustes er monotypisk og kun omhandler én art, som er vidtspredd i Eurasia, mens Eophona omhandler to arter i Øst-Asia og Hesperiphona to arter i Nord-Amerika. Kjernebiter (C. coccothraustes) er derfor eneste art i denne slekten, mens de to nordamerikanske artene gulbrynkjernebiter (H. vespertina) og tåkekjernebiter (H. abeillei) hører hjemme i slekten Hesperiphona. Denne plasseringen støttes også av HBW Alive og BirdLife International.

 Referanser 
Clement, P. (2018). Evening Grosbeak (Hesperiphona vespertina). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from https://www.hbw.com/node/61427 on 20 January 2018).

Clements, J. F., T. S. Schulenberg, M. J. Iliff, B.L. Sullivan, &  C. L. Wood (2010) The Clements checklist of birds of the world, Version 6.5 (xls) , <www.birds.cornell.edu/clementschecklist besøkt 2011-01-01

Jobling, J. A. (2017). Key to Scientific Names in Ornithology. In: del Hoyo, J., Elliott, A., Sargatal, J., Christie, D.A. & de Juana, E. (eds.) (2017). Handbook of the Birds of the World Alive. Lynx Edicions, Barcelona. (retrieved from www.hbw.com).

Zuccon, D., Prŷs-Jones, R., Rasmussen, P.C. & Ericson, P.G.P. (2012) The phylogenetic relationships and generic limits of finches (Fringillidae). Mol. Phylogenet. Evol. 62(2): 581–596. DOI:10.1016/j.ympev.2011.10.002

 Eksterne lenker 


Kategori:Finker